Gebruik marmer in jou huis! | rooi rose Gebruik marmer in jou huis! | rooi rose
Gebruik marmer in jou huis!
Marmer is reeds vir eeue deel van paleise, en in die moderne tyd tot in eenvoudige huise . Dit word gesien in badkamers, kombuise en as vloerbedekkings. Deesdae is die marmervoorkoms ook te sien in tekstiele en ander dekor-items. Ons wys jou die verskillende maniere om dit in jou huis in te bring.
Gebruik marmer in jou huis! deur: Elandrè Swart en Cornel Dunn. Hooffoto: TARIK KIZILKAYA/istock images
Laat marmer by jou styl pas
Vir 'n vars Skandinawiese gevoel kan jy marmer byvoeg met marmer-effek breekware om 'n goeie kontras te gee teenoor 'n hout eetkamertafel. Hou dit eenvoudig en voeg dalk net geometriese vorms by om dit stylvol af te rond.
Om so 'n tikkie luukse in te bring by die boheemse styl kan jy die marmervoorkoms gebruik in tekstiele om dit sagter te maak. Inkorporeer die neiging in jou slaapkamer met marmer-patroon beddegoed.
Vir 'n kontemporêre verandering in jou badkamer kan jy marmer saam met mat swart kombineer vir 'n skoon, maar ook industriële gevoel. Om marmer muurpapier te gebruik is nie net 'n koste-effektiewe manier om 'n groot verandering te maak nie maar ook 'n kontemporêre aanslag op 'n tradisionele neiging.
Lees ook: Omskep 'n houer
Metale is marmer se beste vriend en enige iets met warm ondertone is geskik om hierdie soms koue neiging warmer te laat vertoon. Voeg brons, goud en koper by jou marmer om glans tot jou huis te voeg. 'n Tikkie fluweel kan ook tot die voorkoms bydra.